**Зіма прыйшла – уставай на лыжы**

[Свежыя навіны](http://diatlovonews.by/category/svezhyja-naviny/) [Спорт і турызм](http://diatlovonews.by/category/sport/)

 [08.02.2021](http://diatlovonews.by/2021/02/zima-pryjshla-ustavaj-na-lyzhy/)[administrator](http://diatlovonews.by/author/admin/)208

**0**

**Вялікая каштоўнасць для кожнага чалавека – здароўе.**



А зімовыя забавы – незвычайная радасць і карысць для здароўя чалавека, асабліва зараз, калі мы хварэем на каранавірус.
Сёння зіма парадавала бадзёрым марозікам і іскрыстым снегам. І гэта падштурхнула членаў прафсаюза Круцілавіцкага дзіцячага сада-сярэдняй школы правесці «Вясёлую лыжню». Некаторыя ўдзельнікі сталі на лыжы ўпершыню і атрымалі незабыўныя эмоцыі і ўражанні. Тым больш, што дэвіз нашай прафсаюзнай арганізацыі: «Мы за здаровы лад жыцця – а вы?».



Члены нашага педагагічнага калектыву з’яўляюцца актыўнымі ўдзельнікамі рэалізацыі праекта [«Круцілавічы – здаровы пасёлак»](http://diatlovonews.by/2020/01/89488/), які арыентаваны на паляпшэнне здароўя жыхароў пасёлка і рэалізуецца з чэрвеня 2019 года.



Запрашаем усіх далучыцца да актыўнага адпачынку на свежым паветры ў любое надвор’е!

**Вольга Бандарэнка,**
**старшыня ППА Круцілавіцкага дзіцячага сада-сярэдняй школы**